CELEX: 32021R2092
Language: fi
Date: 2021-11-29 00:00:00
Title: Komission täytäntöönpanoasetus (EU) 2021/2092, annettu 29 päivänä marraskuuta 2021, kaliumdiformiaatin hyväksymisestä lihasikojen ja vieroitettujen porsaiden rehun lisäaineena (ETA:n kannalta merkityksellinen teksti)

30.11.2021   
               
               
                  FI
               
               
                  Euroopan unionin virallinen lehti
               
               
                  L 427/166
               
            
         KOMISSION TÄYTÄNTÖÖNPANOASETUS (EU) 2021/2092,
         annettu 29 päivänä marraskuuta 2021,
         kaliumdiformiaatin hyväksymisestä lihasikojen ja vieroitettujen porsaiden rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
                  
               
                     (2)
                  
                  
                     Asetuksen (EY) N:o 1831/2003 7 artiklan mukaisesti on jätetty kaliumdiformiaatin hyväksyntää koskeva hakemus. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
                  
               
                     (3)
                  
                  
                     Hakemus koskee kaliumdiformiaatin hyväksymistä lihasikojen ja vieroitettujen porsaiden rehun lisäaineena, joka luokitellaan lisäaineluokkaan ”teknologiset lisäaineet”.
                  
               
                     (4)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 5 päivänä toukokuuta 2021 antamassaan lausunnossa (2), että kaliumdiformiaatilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen eikä ympäristöön. Se totesi myös, että aine ei aiheuta huolta vaikutuksista hengityselimiin ja ihoon, mutta se on silmiä ärsyttävä. Sen vuoksi komissio katsoo, että ihmisten terveydelle aiheutuvien haittavaikutusten ehkäisemiseksi olisi toteutettava asianmukaisia suojatoimenpiteitä erityisesti lisäaineen käyttäjien osalta. Elintarviketurvallisuusviranomainen totesi myös, että aine voi olla tehokas teknologinen lisäaine rehussa. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla rehun lisäaine määritetään rehusta.
                  
               
                     (5)
                  
                  
                     Kaliumdiformiaatin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksytään lisäaineluokkaan ”teknologiset lisäaineet” ja funktionaaliseen ryhmään ”happamuudensäätöaineet” kuuluva, liitteessä eritelty aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  EFSA Journal (2021); 19(5):6617.
      
      
         
            LIITE
            
                        Lisäaineen tunnistenumero
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        mg/kg täysrehua, jonka kosteuspitoisuus on 12 %
                     
                  
                        
                           Luokka: teknologiset lisäaineet.
                        
                        
                           Funktionaalinen ryhmä: happamuudensäätöaineet
                        
                     
                  
                        1j001
                     
                     
                        Kaliumdiformiaatti
                     
                     
                        
                           Lisäaineen koostumus:
                        
                        Kaliumdiformiaatti ≥ 98 %
                     
                     
                        Lihasiat
                        Vieroitetut porsaat
                     
                     
                        -
                     
                     
                        -
                     
                     
                        6 000 
                     
                     
                        
                                    1.
                                 
                                 
                                    Lisäaineen ja esiseosten käyttöohjeissa on mainittava varastointiolosuhteet.
                                 
                              
                                    2.
                                 
                                 
                                    Kaliumdiformiaatin enimmäispitoisuus on 6 000  mg/kg täysrehua, jonka kosteuspitoisuus on 12 %, riippumatta siitä, käytetäänkö sitä yksinään happamuudensäätöaineena vai yhdessä muiden kaliumdiformiaattilähteiden kanssa.
                                 
                              
                                    3.
                                 
                                 
                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmiensuojain mukaan lukien.
                                 
                              
                     
                        20. joulukuuta 2031
                     
                  
                        
                           Tehoaineen kuvaus:
                        
                        Kaliumdiformiaatti
                        CAS-numero: 20642-05-1
                        Einecs-nro 243-934-6
                        C2H3O4K
                     
                  
                        
                           Analyysimenetelmä
                            (1):
                        Kaliumdiformiaatin (muurahaishapon kokonaismääränä) määrittäminen rehun lisäaineesta, esiseoksesta ja rehusta:
                        
                                    —
                                 
                                 
                                    ionikromatografia, jossa on johtokykydetektori (IC-CD) – EN 17294;
                                 
                              Kaliumdiformiaatin määrittäminen rehun lisäaineesta:
                        
                                    —
                                 
                                 
                                    atomiabsorptiospektrometria (AAS) – EN ISO 6869; tai
                                 
                              
                                    —
                                 
                                 
                                    induktiivisesti kytkettyyn plasmaan perustuva atomiemissiospektrometria (ICP-AES) – EN15510.
                                 
                              
                  
               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.